মা ফ্লাইওভারে দুর্ঘটনা, উড়ালপুল থেকে ছিটকে পড়ে মৃত ২ বাইক আরোহী

কলকাতা: রবিবাসরীয় সকালে বড়সড় দুর্ঘটনা কলকাতার মা ফ্লাইওভারে (Maa flyover)।  মৃত্যু হয়েছে দুই বাইক আরোহীর (bikers)। ফ্লাইওভার দিয়ে বাইক নিয়ে যাওয়ার সময় ডিভাইডারে ধাক্কা লেগে ছিটকে পড়েন দুই যুবক। হাসপাতালে নিয়ে গেলেও তাঁদের বাঁচানো যায়নি।

পুলিশ জানিয়েছে, চিংড়িঘাটা (Chingrighata) থেকে সায়েন্স সিটির (Science City) দিকে যাওয়ার সময় তীব্র গতিতে এসে ডিভাইডারে ধাক্কা মারে বাইকটি। ছিটকে নিচে পড়ে যান দুজনেই।

আরও পড়ুন:২৪ ঘণ্টার ব্যবধানে শহরের দুপ্রান্তে অগ্নিকাণ্ড, কী বললেন মেয়র?

মর্মান্তিক এই দুর্ঘটনার জেরে ওই এলাকার বেশ কিছুক্ষণ যানজট তৈরি হয়। মৃত দুই যুবকের নাম দানিস আলম (১৮) ও আনিস রানা (১৯)।

হাসপাতাল সূত্রে জানানো হয়েছে, দুই যুবককে রক্তাক্ত অবস্থায় ভোর ৬ টার দিকে হাসপাতালে আনা হয়। আনার বেশ কিছুক্ষণ আগে দুর্ঘটনা ঘটে। দুজনে বাঁচানো যায়নি। মৃত্যু হয়েছে দুই যুবকের। মৃত দুই যুবক বউবাজারের বাসিন্দা ছিলেন।

পরিবার সূত্রে জানা গেছে দানিস সকালে তাঁর দাদার বাইক নিয়ে বেরিয়েছিল। তার পর এই দুর্ঘটনা।

দেখুন অন্য খবর-